Snov za današnji dan - 23. 3. 2020 - Mojca Batič Škarabot

8. a, c in 8. c - 4. in 5. skupina

Domače branje Album 14:15:16

Ker mogoče zaradi nedelovanja easistenta vsi niste prejeli 1. dela nalog za domače branje, ga danes ponovno prilagam v priponki. Če z domačim branjem še niste opravili, to storite čim prej.

Za branje knjig se lahko poslužujete biblosa (knjižnica v elektronski obliki), kjer si knjige po registraciji lahko izposodite. Na ta način lahko berete (če drugih primernih knjig nimate doma) tudi za bralno značko in mi kratko obnovo napišete po easistentu preko kanala, kjer se mi učenci že oglašajo.

Prilagam zadnji del (tretji) rešitev za domače branje, da si preverite svoje odgovore.

Danes vas čaka delo v delovnem zvezku (zeleni del) - poglavje VEZNIK. Založba Rokus je sprostila brezplačen dostop do elektronskih učbenikov. Zadostuje, da na spletni strani Rokusa sledite navodilom in se registrirate, nato pa poiščete svoj učbenik slovenščine. Ko ga listate v elektronski obliki, se vam pokažejo naloge in lahko si preverite tudi rešitve. To je tista oblika, kot smo jo uporabljali v razredu. Poskusite, ni težko in vam olajša delo. Ker vas je večina ta del že rešila, boste imeli manj dela, ker si boste naloge bolj kot ne preverili.

ZA LAŽJE DELO PA PRILAGAM ŠE RAZLAGO VEZNIKA. Lahko si to prepišete, natisnete in prilepite ali shranite v elektronski obliki.